b'\n_START_ARTICLE_\nFedor von Bock\n_START_PARAGRAPH_\nFedor von Bock (3. joulukuuta 1880 \xe2\x80\x93 4. toukokuuta 1945) oli saksalainen sotamarsalkka, joka toisen maailmansodan aikana komensi Wehrmachtin joukkoja Puolassa, Ranskassa ja  it\xc3\xa4rintamalla._NEWLINE_Von Bock komensi Moskovan taistelun aikana Saksan keskustan armeijaryhm\xc3\xa4\xc3\xa4. H\xc3\xa4n menetti komentonsa kun saksalaiset ep\xc3\xa4onnistuivat Moskovan valloittamisessa. Vuonna 1942 etel\xc3\xa4n armeijaryhm\xc3\xa4n komentajan Walter von Reichenaun kuoltua syd\xc3\xa4nkohtaukseen von Bock asetettiin armeijaryhm\xc3\xa4n komentajaksi tavoitteenaan Stalingradin valloitus. Adolf Hitler vapautti h\xc3\xa4net teht\xc3\xa4vist\xc3\xa4\xc3\xa4n kun tavoitetta ei saavutettu. 4. toukokuuta 1945 von Bock oli vaimonsa ja tytt\xc3\xa4rens\xc3\xa4 kanssa autossa matkalla Hampuriin, kun brittil\xc3\xa4inen rynn\xc3\xa4kk\xc3\xb6h\xc3\xa4vitt\xc3\xa4j\xc3\xa4 avasi tulen heid\xc3\xa4n autoaan vastaan sill\xc3\xa4 seurauksella ett\xc3\xa4 von Bock perheineen sai surmansa.'